സര്ക്കാര് നല്കിയത് അര്ഹിക്കുന്ന അംഗീകാരം 2 കോടിയും സ്ഥാനക്കയറ്റവും നല്കിയതില് സന്തോഷമെന്ന് പിആര് ശ്രീജേഷ് തിരുവനന്തപുരം: ടോക്യോ ഒളിമ്ബിക്സ് ഹോക്കിയില് വെങ്കല മെഡല് നേട്ടത്തില് സംസ്ഥാന സര്ക്കാര് 2 കോടി രൂപ പാരിതോഷികവും ജോലിയില് സ്ഥാനക്കയറ്റവും പ്രഖ്യാപിച്ചതില് സന്തോഷം പങ്കുവെച്ച് പിആര് ശ്രീജേഷ്. സംസ്ഥാന സര്ക്കാര് അംഗീകാരത്തില് സന്തോഷമുണ്ടെന്ന് ഒളിംപ്യന് പിആര് ശ്രീജേഷ് പറഞ്ഞു. 41 വര്ഷത്തിന് ശേഷമാണ് ഒളിംപിക്സ് ഹോക്കിയില് ഇന്ത്യ നേട്ടം കൈവരിക്കുന്നത്. അതിന് അര്ഹിക്കുന്ന അംഗീകാരമാണ് സര്ക്കാര് നല്കിയതെന്നും ജോലിയിലെ സ്ഥാനക്കയറ്റത്തില് സന്തോഷമുണ്ടെന്നും ശ്രീജേഷ് വ്യക്തമാക്കി. സംസ്ഥാന സര്ക്കാരിന്റെ അംഗീകാരം തന്നെ പോലെ ഒളിംപിക്സില് നേട്ടം കൈവരിക്കണമെന്ന് ആഗ്രഹിക്കുന്ന എല്ലാവര്ക്കും വലിയ പ്രചോദനമാകുമെന്നും ശ്രീജേഷ് പറഞ്ഞു. പരിതോഷികത്തില് സന്തോഷമുണ്ട്. കായിക മന്ത്രി വി അബ്ദുറഹ്മാനും വിദ്യാഭ്യാസ മന്ത്രി വി ശിവന്കുട്ടിയും ഫോണില് വിളച്ചാണ് വിവരം അറിയിച്ചതെന്നും അദ്ദേഹം കൂട്ടിച്ചേര്ത്തു ക്യാഷ് പ്രൈസിനൊപ്പം പൊതു വിദ്യാഭ്യാസ വകുപ്പില് ഡെപ്യൂട്ടി ഡയറക്ടര് സ്പോര്ട്സ് ആയ ശ്രീജേഷിന് ജോയിന്റ് ഡയറക്ടറായി സ്ഥാനകയറ്റം നല്കാനാണ് സര്ക്കാര് തീരുമാനം.